# செப்டம்பர் 5

## நிகழ்வுகள்

- 917 &ndash; லியூ யான் தன்னை பேரரசராக அறிவித்து தெற்கு ஹான் பேரரசை தெற்கு சீனாவில் உருவாக்கினார்.
- 1661 &ndash; பதினான்காம் லூயி நாந்து நகரில் மசுகெத்தியர்களினால் கைது செய்யப்பட்டார்.
- 1666 &ndash; இலண்டனில் பரவிய பெரும் தீ அணைந்தது. 10,000 கட்டடங்கள், 87 தேவாலயங்களும் எரிந்து அழிந்தன. 8 பேர் உயிரிழந்தனர்.
- 1697 &ndash; பிரான்சியப் போர்க்கப்பல் அட்சன் குடாவில் (இன்றைய கனடாவில்) ஆங்கிலேயப் படைகளைத் தோற்கடித்தது.
- 1698 &ndash; உருசியப் பேரரசர் முதலாம் பேதுரு அவரது பிரபுத்துவத்தை மேற்கத்தியமயமாக்கும் முயற்சியில் தாடி வைத்திருப்போருக்கு (மதகுருக்கள், மற்றும் விவசாயிகள் நீங்கலாக) வரி அறவிட உத்தரவிட்டார்.
- 1725 &ndash; பிரான்சின் பதினைந்தாம் லூயி மன்னருக்கும் மரியா லெசுச்சின்சுகாவுக்கும் திருமணம் நடந்தது.
- 1781 &ndash; அமெரிக்கப் புரட்சிப் போர்: யோர்க்டவுன் முற்றுகையில் பிரித்தானியக் கடற்படை பிரான்சியக் கடற்படையிடம் சரணடைந்தது.
- 1793 &ndash; பிரெஞ்சுப் புரட்சி: பிரான்சிய தேசிய மாநாடு பயங்கர ஆட்சியை நடைமுறைப்படுத்தியது.
- 1798 &ndash; பிரான்சில் இராணுவ சேவை கட்டாயமாக்கப்பட்டது.
- 1799 &ndash; பாஞ்சாலங்குறிச்சியை மேஜர் பானர்மேன் தலைமையிலான படை முற்றுகையிட்டது.
- 1803 &ndash; இலங்கையில் முதலாவது கண்டிப் போர்க் காலத்தில், அங்வெல்லையில் பிரித்தானியப் படைகளினால் கண்டி மன்னன் விக்கிரம ராஜசிங்கனின் படைகள் தோற்கடிக்கப்பட்டன.
- 1839 &ndash; ஐக்கிய இராச்சியம் சீனாவின் சிங் அரசுக்கு எதிராக அபினிப் போரை ஆரம்பித்தது.
- 1880 &ndash; உருசியாவில் சென் பீட்டர்ஸ்பேர்க்கில் உலகின் முதலாவது மின்சார திராம் வண்டி வெற்றிகரமாகச் சோதிக்கப்பட்டது.
- 1882 &ndash; முதலாவது அமெரிக்கத் தொழிலாளர் நாள் ஊர்வலம் நியூயார்க்கில் இடம்பெற்றது.
- 1887 &ndash; இங்கிலாந்தில் எக்செட்டர் நகரில் நாடக அரங்கில் தீப்பிடித்ததில் 186 பேர் உயிரிழந்தனர்.
- 1902 &ndash; இலங்கையில் சாவகச்சேரிக்கும் பளைக்கும் இடையில் 14 மைல் நீளமான தொடருந்துப் பாதை திறக்கப்பட்டது.
- 1905 &ndash; உருசிய-சப்பானியப் போர்: அமெரிக்க அரசுத்தலைவர் தியொடோர் ரோசவெல்ட்டின் அமைதி உடன்பாடு நியூ ஹாம்ப்சயரில் எட்டப்பட்டு போர் முடிவுக்கு வந்தது.
- 1914 &ndash; முதலாம் உலகப் போர்: பாரிசின் வடகிழக்கே பிரான்சியப் படைகள் செருமனியப் படைகளைத் தாக்கி அவர்களை வென்றனர்.
- 1932 &ndash; பிரான்சிய மேல் வோல்ட்டா பிளவடைந்து ஐவரி கோஸ்ட், பிரான்சிய சூடான், நைஜர் என மூன்று தனிநாடுகளானது.
- 1937 &ndash; எசுப்பானிய உள்நாட்டுப் போர்: லேன்சு நகரம் தேசியவாதிகளின் பிடியில் வீழ்ந்தது.
- 1938 &ndash; சிலியில் தோல்வியடைந்த இராணுவப் புரட்சியை அடுத்து சரணடைந்த பாசிச தேசிய சோசலிச இயக்கத்தைச் சேர்ந்த இளைஞர்கள் பலர் படுகொலை செய்யப்பட்டனர்.
- 1941 &ndash; இரண்டாம் உலகப் போர்: எசுத்தோனியா முழுமையாக நாட்சி ஜெர்மனியால் ஆக்கிரமிக்கப்பட்டது.
- 1945 &ndash; பனிப்போர்: சோவியத் தூதரக ஊழியர் ஈகர் கௌசென்கோ கனடாவுக்குத் தப்பியோடி, வட அமெரிக்காவில் சோவியத் உளவுகளை வெளிப்படுத்தினார். பனிப்போர் ஆரம்பத்துக்கு இது வழிவகுத்தது.
- 1957 &ndash; கியூபப் புரட்சி: புல்ஜென்சியோ பாட்டிஸ்ட்டாவின் அரசு கியூபாவின் சியென்புவேகோசு நகரில் எழுந்த கிளர்ச்சியை அடக்க அங்கு குண்டுகளை வீசியது.
- 1969 &ndash; மை லாய் படுகொலைகள்: அமெரிக்க இராணுவ அதிகாரி வில்லியம் கலி 109 வியட்நாமியப் பொதுமக்களைப் படுகொலை செய்ததாகக் குற்றஞ்சாட்டப்பட்டான்.
- 1972 &ndash; செருமனியில் மியூனிக் ஒலிம்பிக் போட்டிகளில் பங்குபற்றிய இசுரேலிய வீரர்களின் மீது பாலத்தீனப் போராளிகள் தாக்குதல் நடத்தியதில் 17 பேர் கொல்லப்பட்டனர்.
- 1975 &ndash; சேக்ரமெண்டோ நகரில் அமெரிக்க அரசுத்தலைவர் ஜெரால்ட் ஃபோர்ட் மீது கொலை முயற்சி இடம்பெற்றது.
- 1977 &ndash; அமெரிக்கா *வொயேஜர் 1* விண்கலத்தை ஏவியது.
- 1978 &ndash; காம்ப் டேவிட் ஒப்பந்தம்: இசுரேலியப் பிரதமர் பெகினுக்கும் எகிப்திய அரசுத்தலைவர் அன்வர் சாதாத்துக்கும் இடையில் மேரிலாந்தில் அமைதி ஒப்பந்த மாநாடு ஆரம்பமானது.
- 1980 &ndash; உலகின் மிக நீளமான நெடுஞ்சாலைச் சுரங்கமான கோதார்ட் சாலைச் சுரங்கம் (16.224 கி.மீ.) சுவிட்சர்லாந்தில் திறக்கப்பட்டது.
- 1984 &ndash; டிஸ்கவரி விண்ணோடம் தனது முதலாவது பயணத்தை முடித்துக் கொண்டு பூமி திரும்பியது.
- 1984 &ndash; மேற்கு ஆஸ்திரேலியா மரணதண்டனையை நிறுத்திய ஆத்திரேலியாவின் கடைசி மாநிலமானது.
- 1986 &ndash; மும்பையில் இருந்து சென்ற அமெரிக்க பான் ஆம் விமானம் 358 பேருடன் கராச்சியில் கடத்தப்பட்டது.
- 1990 &ndash; கிழக்குப் பல்கலைக்கழகப் படுகொலைகள்: மட்டக்களப்பு வந்தாறுமூலைப் பல்கலைக்கழகத்தில் அகதிகளாகத் தங்கியிருந்த 158 தமிழர்கள் இலங்கை இராணுவத்தினரால் படுகொலை செய்யப்பட்டனர்.
- 1991 &ndash; பழங்குடியினரைப் பாதுகாக்கும் பன்னாட்டு உடன்பாடு நடைமுறைக்கு வந்தது.
- 1996 &ndash; பிரான் சூறாவளி அமெரிக்காவில் வட கரொலைனா மாநிலத்தைத் தாக்கியதில், 27 பேர் உயிரிழந்தனர்.
- 2005 &ndash; சுமாத்ராவில் பயணிகள் விமானம் ஒன்று தரையில் மோதியதில் தரையில் இருந்த 39 பேர் உட்பட மொத்தம் 143 பேர் உயிரிழந்தனர்.
- 2008 &ndash; கரிபியன் தீவான எயிட்டியில் சூறாவளி ஹன்னாவின் தாக்கத்தில் சிக்கி 500 பேர் இறந்தனர்.
- 2012 &ndash; துருக்கியில் இராணுவக் களஞ்சிய சாலையில் இடம்பெற்ற வெடி விபத்தில் 25 இராணுவத்தினர் கொல்லப்பட்டனர்.